For 13. år i træk har Palnatoke med sin årlige julequiz sørget for at holde gang i artikelskriveriet her i julemåneden. I år bestod quizzen af to spor. Dagens opgave var enten en gåde, hvor deltagerne skulle gætte, hvad der blev spurgt ind til. Der blev givet point for et rigtigt svar, svarende til dagens dato og op til det samme antal point, hvis der kunne fremvises et relevant blåt link. Andre dage var der et antal billeder, man skulle putte på relevante artikler. Det andet spor var adventsopgaver, der handlede om at udvide eksisterende artikler, hvor der blev fordelt 100 point blandt de deltagere, der havde udvidet den eller de pågældende artikel/artikler. Årets julequiz tiltrak elleve deltagere, hvor Toxophilus med 792 point endte som årets vinder. Amjaabc blev nummer to med 333 point, mens Rmir2 tog bronzen med 139 point. Den "forsvarende mester", Ramloser, endte på en fjerdeplads med 97 point.
